— З Антанінай пазнаёміліся яшчэ ў школе, недзе класе ў восьмым. Вечарам неяк праводзілі дзяўчат дахаты, дайшлі, прыселі на лавачцы, так вось з той пары крочым па жыцці разам…Пасля школы нашы шляхі разышліся: я паехаў у Магілёў, а Тоня — у Пскоўскую вобласць, дзе паступіла ў сельскагаспадарчы інстытут на заатэхнічнае аддзяленне. Сустрэчы нашы былі рэдкімі, але доўгачаканымі. А ўжо да завяршэння вучобы мы афіцыйна зарэгістравалі шлюб.